wickkiey/tamil-wikipedia-markdown huggingface dataset:
# பிராசாத அகவல்

**பிரசாத அகவல்** என்னும் நூல் பிரசாதம்  
பற்றி விளக்கும் நூல். பிரசாதம் என்பது யோகமுத்திரை. இதனைப் பதினாறு கலை என்று கூறுவர். 'சோடசக் கலாப் பிரசாதம்' என்பது இதன் வடமொழி வழக்கு. பெயர், ஒளி, வடிவம், இடம், அளவு, தேவதை, குணம், தத்துவம் - ஆகிய எட்டின் சோதனை 8, மாத்திரை 8, - ஆக 16 - இவை சோடசக் கலாப் பிரசாதம். சைவ மடங்களில் உள்ள தம்பிரான்கள் இதன் 16 கட்டிடப் பகுதியிலும் பக்குவம் அடைந்து ஆன்மாவை இறைவன் திருவடிகள்ளில் சேர்ப்பார்களாம்.  

இந்த நூல் தி௫க்கயிலாய பரம்பரை வேளாக்குறிச்சி ஆதீன கு௫ முதல்வர் சத்திய ஞானியின் ஞானாசிரியன் காவை அம்பலநாதத் தம்பிரான் அவர்களால் 14 ஆம் நூற்றாண்டில் எழுதப்பட்ட நூல். இது ஒரு யோக நூல். மூச்சுப்பயிற்சி பற்றிக் கூறுகிறது. மூச்சுக் காற்றுக்குப் பயிற்சியால் வலுவூட்டும் 'பிராணாயாமம்' பற்றிக் கூறுவது இந்த நூல். இந்தப் பொருள் பற்றித் தமிழில் தனிநூலாக உருவான முதல் நூல் இது எனத் தெரிகிறது.  

பிராசாத தீபம், பிராசாத மாலை, பிராசாத விருத்தம், பிராசாத விளக்கம் என்னும் நூல்கள் காலவரிசையில் பிராசாத அகவல் நூலுக்குப் பின்னர் அடுத்தடுத்து வெளிவந்தவை.  

பிராசாத அகவல் நூலுக்கு, இந்நூலாசிரியரின் மாணாக்கர் மதுரை ஞானப்பிரகாசர் சிறப்பான ஓர் உரை எழுதியுள்ளார். இந்த உரை இல்லாவிட்டால் இந்த நூலைப் புரிந்துகொள்வது முகவும் கடினம்.  

பதிப்பு  
- மூலம் மட்டும் செந்தமிழ் (இதழ்) 1935
- மூலமும் உரையும், சோமசுந்தர தேசிகர் பதிப்பு, சித்தாந்த வெளியீடு, 1935

## அடிக்குறிப்பு
# சேன் கொய்சான்


**சேன் கொய்சான்** (ஆங்கிலம்: Shane Koyczan) (பிறப்பு 22 மே 1976) ஒரு கனடிய கவிஞர், எழுத்தாளர். உலகின் சிறந்த சொல் நிகழ்த்துனர்களில் (spoken word performers) ஒருவராகக் கருதப்படுகிறார். 2000 ஆண்டு இவர் அமெரிக்கத் தேசிய கவிதைப் போட்டியில் (National Poetry Slam) தனி வெற்றியாளர் பிரிவில் வெற்றிபெற்றார்.  

இவர் இரண்டு கவிதை நூல்களை வெளியிடுள்ளார். அவையானவை *விரிற்றிங் அவர்சு* (*Visiting Hours*) மற்றும் *இசுரிக்போய்* (*Stickboy*).  

2007 இல் *வி ஆர் மோர்* (*We Are More*) என்ற கனடா பற்ரிய ஒரு கவிதையை கனடிய சுற்றுலாத் திணைக்கள ஆதரவுடன் இவர் வெளியிட்டார்.  

2013 பெப்ரவரியில் ரு திசு டே (*To This Day* - இன்றுவரைக்கும்) என்ற இவரது ஒடுக்குபவர்களுக்கு (bullies) எதிரான கவிதை ஒரு கிழமையில் 5 மில்லியன் யுரீயுப் பார்வைகளைப் பெற்றது.
# இங்கிலாந்து உள்நாட்டுப் போர்


**இங்கிலாந்து உள்நாட்டுப் போர் ** (*English Civil War*, 1642–1651) இங்கிலாந்து இராச்சியத்தில் உருள்தலையினர் (Roundhead) என்றழைக்கப்பட்ட நாடாளுமன்றத்தினருக்கும் புரவியர் (Cavalier) என்றழைக்கப்பட்ட அரசருக்கு விசுவாசமான அரசப்படைகளுக்கும் இடையே நிகழ்ந்த ஆயுதச் சண்டைகளையும் அரசியல் சூழ்ச்சிகளையும் குறிப்பிடுகிறது. இப்போர்கள் மூன்று முறை இடம் பெற்றன அவையாவன,  
- முதலாம் உள்நாட்டுப் போர்.
- இரண்டாம் உள்நாட்டுப் போர்.
- மூன்றாம் உள்நாட்டுப் போர்.

முதலாம் உள்நாட்டுப் போரிலும் (1642–46) இரண்டாம் உள்நாட்டுப் போரிலும் (1648–49) முழுமையான நாடாளுமன்றத்தினர் முதலாம் சார்லசின் ஆதரவாளர்களுடன் போரிட்டனர்; மூன்றாம் உள்நாட்டுப் போரில் (1649–51) ஆட்குறைந்த நாடாளுமன்றத்தினரும் இரண்டாம் சார்லசு ஆதரவாளர்களும் போரிட்டனர். இந்த உள்நாட்டுப் போர்கள் செப்டம்பர் 3, 1651இல் வொர்செசுடர் சண்டையில் நாடாளுமன்றத்தினரின் வெற்றியடைந்ததுடன் முடிவுற்றன.  

இந்த உள்நாட்டுப் போர்களின் விளைவாக முதலாம் சார்லசு மரணதண்டனை வழங்கப்பட்டுக் கொல்லப்பட்டார்; அவரது மகன் இரண்டாம் சார்லசு நாட்டைவிட்டு வெளியேற்றப்பட்டார்; இங்கிலாந்தின் முடியாட்சிக்கு மாற்றாக முதலில் இங்கிலாந்தின் பொதுநலவாயமும் (1649–53), பின்னர் ஆலிவர் கிராம்வெல்லின் தலைமையில் அமைந்த காப்பரசும் (1653–59) அமைந்தன. இங்கிலாந்தில் கிறித்தவ வழிபாட்டிற்கான இங்கிலாந்து திருச்சபையின் முழுநிறை அதிகாரம் குறைக்கப்பட்டது. இந்தப் போர்களினால் இங்கிலாந்தின் மன்னர்கள் நாடாளுமன்றத்தின் இசைவின்றி அரசாள முடியாது என்பதற்கான ஒரு முன்னுதாரணமாக விளங்கியது. இந்தக் கோட்பாடு சட்டப்படியாக அந்த நூற்றாண்டின் பிற்பகுதியில் நிகழ்ந்த மேன்மையான புரட்சிக்குப் பின்னரே நிறுவப்பட்டது.
# பொரி உள்ளான்

__NOTOC__  

**பொரி உள்ளான்** எனப்படும் பொரி மண்கொத்தி (**Wood Sandpiper** - *Tringa glareola*) ஒரு வலசை போகும் டிரிங்கா வகை உள்ளான். இவை நீளக் கால்கள் கொண்ட நடுத்தர அளவுள்ள கரைப்பறவைகளாகும். நன்னீர் ஏரிகளிலும் சதுப்புநிலங்களிலும் (ஈரநிலங்கள்) இவற்றைக் காணலாம். ஒரே உயிரியல் குடும்பத்தைச் சார்ந்த பவளக்காலியின் மிக நெருங்கிய உறவாக இப்பறவை உள்ளது.  

## உடல் தோற்றம்

- 18 செ.மீ- 21 செ.மீ நீளமுள்ளது.
- (வெண்)புருவம் <u>நீண்டு</u> காணப்படும்.
- <u>முதிர்ந்த பறவை</u>யின் இறக்கையின் <u>அடர்பழுப்பு</u> நிற வெளிப்பகுதியிலும் தொண்டை, மார்புப் பகுதிகளிலும் <u>தெளிவான</u> புள்ளிகள் காணப்படும். (முதிர்வடையாத பறவையில் பொரிகள் தெளிவாக இராது).
- பறக்கும்போது தென்படும் இறக்கையின் உள்பகுதி <u>வெளிர்</u> நிறத்திலிருக்கும்.
- கால்கள் பசுமை கலந்த <u>மஞ்சள்</u> நிறத்திலிருக்கும் .

### ஆற்று உள்ளான் வேறுபாடு
பொதுவில் ஒன்று போலவே தென்படும் ஆற்று உள்ளானிலிருந்து (Green Sandpiper - *Tringa ochropus*) பொரி உள்ளானை வேறுபடுத்திக் காட்ட பின்வரும் களக்குறிப்புகள் உதவும்:  
- (வெண்)புருவம் <u>சிறியதாக</u> கண்ணிற்கு முன் மட்டும் காணப்படும்; கண்ணின் <u>பின்புறம்</u> புருவம் இராது.
- இறக்கையின் உள்பகுதி <u>கருமையாக</u> இருக்கும்.
- இறக்கை பொரி உள்ளானை விடக் கருமையாகவும் (புள்ளிகள்/பொரிகள் தெளிவாக <u>இராது</u>) உடல் வெண்ணிறமாகவும் இருக்கும்.
- பறக்கும்போது இறக்கையின் <u>கருமையான</u> உள்பகுதி தென்படும்.

## கள இயல்புகள்
மற்ற கரைப்பறவைகளை விட அதிகம் கூடிவாழ்கின்ற இயல்புடையது. சேற்றிலும் குறைவான நீருள்ள ஈரநிலங்களிலும் அலகால் பெருக்கியபடி உணவைப் பொறுக்கி எடுக்கும். பனிக்கால உறைவிடங்களிலும் உரிமையை நிலைநாட்டுவதில் சண்டையிடும் குணமுடையது.  

## பரவல்
இந்தியா முழுவதும் பனிக்காலத்தில் காணப்படும். ஆகஸ்டில் வந்து ஏப்ரலில் தான் வலசை போகும்.  

## உணவு
மெல்லுடலிகள், பூச்சிகள், புழுக்கள்.  

## கூப்பாடு
மெல்லிய சிஃப்-இஃப்-இஃப் (*chiff-if-if*) குரல் தருகிறது.  

## காணொலிகள்
- பிரித்தனிய அறக்கட்டளையின் BTO-YouTube காணொலி-**<span dir="ltr">ஆற்று உள்ளானையும் பொரி உள்ளானையும் வேறுபடுத்துதல்</span>**-

## கலைச்சொற்கள்
வலசை = migration; ஈரநிலம் = wetland; கரைப்பறவை = shore bird (or wader); முதிர்ந்த = adult; அடர்பழுப்பு = dark brown; புருவம் = supercilium; மெல்லுடலி = mollusc;
# ஐரியக் கடல்



**ஐரியக் கடல்** (*Irish Sea*, ,, ) பெரிய பிரித்தானியாவிற்கும் அயர்லாந்திற்கும் இடையே உள்ள கடல். இது தெற்கில் செல்ட்டிக் கடலுடன் செயின்ட் ஜார்ஜின் கால்வாயாலும் வடக்கில் அட்லாண்டிக் பெருங்கடலுடன் வடக்குக் கால்வாயாலும் இணைக்கப்பட்டுள்ளது. இக்கடலில் உள்ள பெரிய தீவு அங்கில்சே ஆகும். அடுத்ததாக மாண் தீவு பெரியதும் வணிக முதன்மை பெற்றதுமாகும். இக்கடல், மிகவும் அரிதாக, **மாண்க்சு கடல்** (, எனப்படுகிறது.  

இக்கடல் வணிக மற்றும் பொருளியல் முதன்மை பெற்றது; மண்டல வணிகம், கப்பற் போக்குவரத்து, மீன்பிடித் தொழில் மரபுவழித் தொழில்களாகும். அண்மையில் காற்றுத் திறன் மற்றும் அணுமின் நிலையங்கள் மூலம் மின்னாற்றல் தயாரிக்க ப்படுகிறது. பெரிய பிரித்தானியாவிற்கும் அயர்லாந்துக்கும் இடையேயான ஆண்டு போக்குவரத்து 12 மில்லியன் பயணியராகவும் 17 மில்லியன் டன் வணிகச் சரக்குகளாகவும் விளங்குகிறது.  

## மேற்சான்றுகள்
# வைட்டுத் தீவு


**வைட்டுத் தீவு** (*Isle of Wight*) இங்கிலாந்தின் தெற்கில் உள்ள ஒரு கௌன்டியும், ஆங்கிலக் கால்வாயில் அமைந்துள்ள மிகப்பெரும் தீவும் ஆகும். பிரித்தானியா தீவிலிருந்து *சோலென்ட்* என்ற நீரிணையால் பிரிந்து ஆம்சையர் கடற்கரையிலிருந்து 3–5&nbsp;மைல்கள்(5-7 கி.மீ.) தொலைவில் அமைந்துள்ளது. கடல்மட்டம் உயர்ந்தநிலையில் இருக்கும்போது இது இங்கிலாந்தின் மிகச்சிறிய கௌன்டியாக உள்ளது; கடல் மட்டம் தாழும் நேரங்களில் ரட்லாந்து கௌன்டி இதைவிடச் சிறியதாக உள்ளது. 25 மைல்கள் (40 கி.மீ.) நீளமும் 13 மைல்கள் (20 கி.மீ.) அகலமும் கொண்டதாக உள்ளது. ஒரு இலட்சத்து இருபதாயிரம் மக்கள் இங்கு வசிக்கின்றனர்.  

இங்கு பல விடுமுறை மகிழ்விடுதிகள் அமைந்துள்ளன. விக்டோரியா காலத்திலிருந்தே இது விடுமுறை சுற்றுலாத் தலமாக இருந்து வருகிறது.விக்டோரியா அரசியாரின் வேனில் அரண்மனையும் இறுதி இல்லமும் இங்குள்ளன. கவிஞர்கள் சுவின்பர்ன், டென்னிசன் ஆகியோரின் பிறப்பிடமும் இதுவே.  

இங்கு படகு கட்டுதல், பாய்மரம் பின்னுதல்,பறக்கும் படகுகளைத் தயாரித்தல் ஆகியன முதன்மைத் தொழில்களாக உள்ளன. உலகின் முதல் ஹோவர்கிராஃப்ட்டும் பிரித்தானியாவின் விண்வெளி உந்துப்பொறிகளும் இங்குதான் வடிவமைக்கப்பட்டு சோதிக்கப்படுகின்றன. வைட்டுத் தீவு ஜாசு இசைவிழா போன்ற இசைவிழாக்கள் இங்கு நடக்கின்றன. நன்கு பராமரிக்கப்படும் வனவிலங்கு உய்வகம் இங்குள்ளது. இங்குள்ள உயரிய சிகரங்களிலும் முகடுகளிலும் தொன்மா தொல்லுயிர் எச்சங்கள் காணப்படுகின்றன.  

ஒன்றால் எடுக்கப்பட்ட வைட்டுத் தீவின் ஒளிப்படம்]]  
## டைனோசரின் எச்சங்கள்
12.5 கோடி ஆண்டுகளுக்கு முன்பு வாழ்ந்ததாக கருதப்படும், நிலத்தில் வேட்டையாடும் மிகப்பெரிய டைனோசரின் (32 அடி (10 மீட்டர்) எச்சங்கள் வைட் தீவில் கண்டுபிடிக்கப்பட்டுள்ளது.  

## மேற்சான்றுகள்
# இந்தியாவில் இலங்கைத் தமிழர்கள் முகாம்

இலங்கைத் தமிழர்கள் முகாம்]]  
**இந்தியாவில் இலங்கைத் தமிழர்கள் முகாம்** என்பது இலங்கையில், இனப்பிரச்சினை காரணமாக இலங்கைத் தமிழர்களுக்கும் இலங்கை ராணுவத்திற்கும் இடையே நிகழ்ந்த ஈழப் போரில் இலங்கை ராணுவம் நடத்திய கொடூரத் தாக்குதல்களால் நிராதரவான இலட்சக்கணக்கான இலங்கைத் தமிழர்கள் இந்தியாவில் தஞ்சமடைந்தபோது அவர்களுக்கு மறுவாழ்வு அளிக்க இந்திய அரசால் தமிழ்நாடு, கேரளம், கர்நாடகம், ஆந்திரம் மற்றும் ஒரிசா ஆகிய மாநிலங்களில் ஏற்படுத்தப்பட்ட சிறப்பு முகாம்களை குறிப்பதாகும்.  

## தமிழ்நாட்டில் மறுவாழ்வு உதவிகள்
தமிழ்நாட்டில் 115 முகாம்களில் 73,241 இலங்கை தமிழர்களும் (19,340 குடும்பத்தினர்) மற்றும் வெளி இடங்களில் 31,802 இலங்கை தமிழர்களும் (11,288 குடும்பத்தினர்) உள்ளனர்.  

தமிழ்நாட்டில் உள்ள முகாம் வாழ் இலங்கை தமிழர்களுக்கு குடியிருப்பு, குடிநீர், மின்சாரம், உணவுப்பொருட்கள், மாதாந்திர பணக் கொடை, திருமண உதவித் திட்டம், மற்றும் கல்வி ஆகியன  

## தற்போதைய நிலை
### தொழில்
முதியவர்கள் தென்னை கீற்று முடைதல் போன்ற சுயதொழில் மற்றும் கட்டுமானப்பணிகளிலும், இளைஞர்கள் நூற்பாலை மற்றும் விசைத்தறி ஆலைகளிலும் பணிசெய்து வருமானம் ஈட்டுகின்றனர். சுமார் 25 ஆண்டுகள் கடந்த முகாம்களில் உள்ள குடியிருப்புகள் சிதைந்து பாழடைந்த நிலையில் உள்ளது  
இலங்கை தமிழர்கள் குடியிருப்புகளை சீரமைத்து, இந்திய குடியுரிமை கோருகின்றனர்  

#### தமிழக முகாமை விட்டு தப்பிச்செல்லுதல்
சுமார் 20 ஆண்டுகளுக்கு மேலாகவும் தமிழக முகாம்களில் தங்கியுள்ள இலங்கை அகதிகளுக்குக் குடியுரிமை கிடைக்காததால், அரசுப் பணி வாய்ப்பு உள்பட எந்த உதவியும் கிடைக்கவில்லை; எனவே தமிழக முகாமை விட்டு தப்பிச்செல்வதாக அகதிகள் தெரிவித்தனர்.  

### ஈழம் அகதிகள் மறுவாழ்வு அமைப்பு
தமிழ்நாட்டில் **ஈழ ஏதிலியர் மறுவாழ்வு கழகம்** என்ற அமைப்பை சாமுவேல் ஜேம்ஸ் வேலுப்பிள்ளை செல்வநாயகத்தின் மகன் செ. சந்திரகாசன் அமைத்து செயலாற்றி வருகின்றார்.  
- ஈழம் அகதிகள் மறுவாழ்வு அமைப்பு இணையதளம் :http://www.oferr.org/content.php?id=181
# சம்பந்த முனிவர் (பழுதை கட்டி)

**பழுதை கட்டி சம்பந்த முனிவர்** என்பவர் தரும்புர ஆதீன பரம்பரையில் வந்த ஒரு சைவப் பெரியார். இவரைக் **காழி - பழுதை கட்டி சம்பந்த முதலியார்** எனவும், **பழுதை கட்டிச் சம்பந்த பண்டாரம்** என்றும் குறிப்பிடுவர். இவர் வாழ்ந்த காலம் 1350-1375 எனக் கணிக்கப்பட்டுள்ளது. காழி என்பது சீர்காழி. இவரது ஆசிரியர் பழுதை கட்டிச் சிற்றம்பல நாடிகள்.  

சிவானந்தமாலை முதலான நூல்கள் இவரால் இயற்றப்பட்டவை.  
## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# அலெக்ஸ் பாண்டியன் (திரைப்படம்)



**அலெக்ஸ் பாண்டியன்** 2013(Alex Pandian) ஆம் ஆண்டு வெளிவந்த தமிழ்த் திரைப்படம் ஆகும். கார்த்தி மற்றும் அனுஷ்கா முக்கியமான கதாபத்திரத்தில் நடிக்க சுராஜ் எழுதி இயக்க ஸ்டுடியோ கிரீன் நிறுவனத்திற்காக கனகவேல் ராஜா தயாரித்தத் திரைப்படம்.  

## நடிகர்கள்
- கார்த்தி
- அனுஷ்கா ஷெட்டி
- சந்தானம்
- மிலிந்த் சோமன்
- சுமன்
- ராதாகிருஷ்ணன்
- விசு
- மகாதேவன்
- நிகிதா துக்ரல்
- சனுஷ
- அகாங்க்ஷா பூரி
- மனோபாலா
- ராணி
- ராஜ்கபூர்
- சந்தானபாரதி
- சரவணன்
- வையாபுரி
- மனோகர்
# மெர்சி ஆறு



**மெர்சி ஆறு ** (*River Mersey*) இங்கிலாந்தின் வடமேற்கில் பாய்கின்ற ஓர் ஆறாகும். இது 70 மைல்கள் (112 கி.மீ.) நீளமுள்ளது. மான்செஸ்டர் பெருநகரத்தின் இசுடாக்போர்ட்டிலிருந்து துவங்கி மெர்சிசைடில் லிவர்ப்பூல் வளைகுடாவில் சேர்கிறது. பல நூற்றாண்டுகளாக இது வரலாற்றுச்சிறப்பு மிக்க பழைய கௌன்டிகளான இலங்காசையருக்கும் செசையருக்கும் எல்லையாக அமைந்திருந்தது.
# கனிச்சாறு (நூல்)


பாவலரேறு பெருஞ்சித்திரனார் தம் இளமைக் காலத்திலேயே தமிழரின் மொழி, இன, நாட்டு நலக்கொள்கையைப் பின்பற்றிச் செயற்படத் தொடங்கினார். மொழிஞாயிறு தேவநேயப் பாவாணரின் மாணவராக இருந்து தமிழில் புலமை கைவரப்பெற்றுப் பாவாணரைத் தமிழுலகம், மொழியியல் உலகிற்கு உயர்த்திக் காட்டியதில் பெரும்பங்கு அவருக்கு உண்டு. ‘தென்மொழி’ என்ற தனித்தமிழ் இதழ் ஒன்றை நடத்தித் தனித்தமிழ்க்கொள்கை தொடரவும் வெற்றிபெறவும் செய்தார். அதனால் உலகமுழுவதும் தன்னறிமுகமும் பாராட்டுதலும் கிடைத்தது.  

தம் வாழ்நாள் முழுவதும் உணர்வான பாடல்களை எழுதித் தமிழினத்திற்கு தன்னுணர்வு, விழிப்புணர்வு ஊட்டியவர். தமிழனுக்கு ஒரு சொந்த நாடு கிடைக்க வேண்டும் என்ற கொள்கை கொண்டவர். தனித்தமிழ் நாட்டுக் கொள்கையுடையவர். வாழ்க்கை முழுவதும் தாம் கொண்ட கொள்கைக்காகச் சொற்பொழிவு, இதழ்ப்பணி, போராட்டம் எனப் பலமுறைகளில் ஈடுபட்டு, பலமுறை சிறை சென்றுள்ளார். அவர்தம் வாழ்நாள் முழுவதுமான பாடல்கள் **எட்டு தொகுதிகளாகக் தொகுக்கப்பட்டு, அவரின் 80 - ஆம் ஆண்டில் வெளிவருகிறது**. இவரது படைப்புகள் அனைத்தும், நாட்டுடைமையாக்கப்பட்டுள்ளன. அவற்றில் இக்**கனிச்சாறு**ம் ஒன்றாகும்.  

## தொகுதி - 4

கீழ்கண்ட 'குழந்தை' என்ற கவிதை அவரது நான்காம் தொகுதியில், பக்கம்-59இல் காணப்படுகிறது.  
<poem>  
**குழந்தை...!**  

கன்னங் கரிய முடி!  
பசும்பொன் நெற்றி!  
கருக்கொள் இளம் புருவம்!  
கிளிஞ்சிற் காது!  
சின்னஞ் சிறிய விழி!  
சிமிழின் மூக்கு!  
சிரிப்பைக் கிழிக்கும் இதழ்!  
சிறு பொக்கை வாய்!  

பொன்னின் பொலிந்த முகம்!  
பளிங்குக் கன்னம்!  
புறாவின் மணிக்கழுத்து!  
குருத்துத் தோள்கள்!  
மின்னல் தெறித்த ஒளி!  
கரைத்த சாந்தில்  
வெண்ணெய் பிசைந்த உடல்!  
குளிர்ந்த மேனி!  

செக்கச் சிவந்த நிறம்!  
செம்பொன் கைகள்!  
செவ்வொளி மொக்குவிரல்!  
உமி உகிர்கள்!  
தக்குதை தாளக்கால்!  
தளிர்செம் பாதம்!  
தாமரைப்பூங் குளிர்மை மணம்  
உடலம் எங்கும்!  

பொக்கை வாய்ப் பூமணத்தை  
மோந்து மோந்து,  
பூச்செண்டு மேனியின்மேல்  
முகத்தால் நீந்திச்  
சொக்கும் உளம்! சொக்கும் உயிர்!  
சுழலும் எண்ணம்!  
சொல்லழியும்;நினைவழியும்!  
சொந்தம் மாயும்! (-1972)  
</poem>
# சிவபுண்ணியத் தெளிவு

**சிவபுண்ணியத் தெளிவு** என்னும் நூல் 16 ஆம் நூற்றாண்டில் வாழ்ந்த தி௫க்கயிலாய பரம்பரை வேளாக்குறிச்சி ஆதீன சீடர் மறைஞான தேசிகர் என்பவரால் எழுதப்பட்ட நூல்களில் ஒன்று. சிவபுண்ணியச் செயல்களையும் அவற்றால் விளையும் பலன்களையும் இந்த நூல் விளக்குகிறது.  

இது காப்பு உள்பட 145 பாடல்களைக் கொண்ட நூல்.  

எடுத்துக்காட்டுப் பாடல்  
<poem>ஓது முப் பொருளையும் உணர்ந்து நால் பதத்து  
ஆதி ஆகமம் தழீஇ அதனைப் பன்னிரு  
போத சூத்திரம் அதாப் புகன்ற நந்தி தன்  
பாத பங்கய மலர் பணிந்து போற்றுவாம் </poem>  

சிவபுண்ணியங்களாக இந்நூல் குறிப்பிடுவனவற்றுள் சில  
:சிவாலயத்தை வழிபடல், நந்தவனம் வைத்தல், பசு வளர்த்தல், சிவயோகிகளுக்கு இடுதல், குருலிங்க வழிபாடு முதலானவை  
:வணக்கம், திருநீறு அணிதல் முதலான பல புண்ணிய செயல்களின் பலன் விரிவாகத் தனித்தனியே கூறப்பட்டுள்ளன.  

இந்நூல் வெளிவந்த பதிப்புகள் பல. அவற்றில் குறிப்பிடத் தக்கவை  
- உலகநாத முதலியார் பார்வை 1925
- திருவாடுதுறை ஆதீனம் 1954

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, பதிப்பு 2005
## அடிக்குறிப்பு
# அபிவிருத்திக் கற்கைகள்

**அபிவிருத்திக் கற்கைகள்** என்பது வளர்ந்துவரும் நாடுகளின் வெளியீடுகளை அடையாளப்படுத்தும் சமூக அறிவியலின் பல்நெறிமுறைப் பிரிவு ஆகும். இது சமூக, பொருளாதார அபிவிருத்திசார் வெளியீடுகளை மையப்படுத்துவதும், வளர்ந்துவரும் உலகுக்கு வெளியிலுள்ள சமூகங்களையும் பிரதேசங்களையும் எட்டுவதுமாகும்.  

அபிவிருத்திக் கற்றைகள் நிறுவனம் ஐக்கிய இராட்சியத்திலும் அயர்லாந்திலும் அபிவிருத்திக் கற்கைகள் பற்றி ஆய்வு மற்றும் கற்றலுக்கான பிரதான தகவல் வளத்தையுடையது.  

அபிவிருத்திக் கற்கைகள் பல பல்கலைக்கழங்களுக்கூடாக முதுமானி மற்றும் இளமானி பட்டங்களை வளங்குகின்றது. 1990களின் ஆரம்பத்திலிருந்து இது பிரபல்யம் பெறத் தொடங்கியது. மூன்றாம் உலக நாடுகளில் இது கற்பிக்கப்பட்டு, ஆய்வுட்குட்படுத்தப்படுகின்றது. ஐக்கிய இராட்சியத்தில் உருவாகிய அபிவிருத்திக் கற்கைகள் காலணித்துவ வரலாற்றைக் கொண்ட நாடுகளிலும் ஆய்வுட்குட்படுத்தப்படுகின்றது.  

## அபிவிருத்திக் கற்கைகளின் நெறிமுறை
அபிவிருத்தி வெளியீடுகள் பின்வருவனவற்றை உள்ளடக்கியது:  
- பரப்பெல்லைக் கற்கைகள்
- மக்கள்தொகை ஆய்வு
- மக்கள் தொகையியல்
- அபிவிருத்தி தொடர்பாடல்
- அபிவிருத்திக் கோட்பாடுகள்
- சூழலியல்
- பொறியியல்
- சூழல் கற்கைகள்
- மனிதப் பாதுகாப்பு
- குடியேற்றக் கற்கைகள்
- போதனாமுறை
- பொது நலம்
- சமூகக் கொள்ளை
- நகராக்கம்
- பெண்ணியல்
# கயபாகு காலம்காட்டி முறைமை



**கயவாகு காலம்காட்டி** என்பது வி. கனகசபைப் பிள்ளை என்னும் வரலாற்றாய்வாளரால் சங்ககால தமிழக வேந்தர்களின் ஆட்சி ஆண்டுகளை வரிசைப்படுத்த பரிந்துரைக்கப்பட்ட ஆய்வுமுறை ஆகும். இதை கனகசபைப் பிள்ளை தான் எழுதிய 1800 ஆண்டுகளுக்கு முன் தமிழர் என்னும் நூலில் எழுதியிருந்தார். இதையே பின்வந்த வரலாற்றறிஞர்கள் சங்ககால தமிழக வரலாற்றை கணிக்கும் முறையாக கையாண்டனர். இதை மொழியியலாளரும் இலக்கியவியலாளருமான கமில் சுவெலபில் சங்கத்தமிழர் வரலாற்றை கணிக்க உதவும் கால நங்கூரம் என்று புகழ்ந்துள்ளார். ஆனால் மானுடவியல் வல்லுநரான கணநாத ஒபயசேகர என்பவர் இம்முறை காலம் கணிக்க ஏற்றுக்கொள்ள முடியாத முறை என்று மறுத்துள்ளார்.  

## காலம்காட்டுதல்
இக்காலக்கணிப்பு முறை சிலப்பதிகார வரிகளில் வரும் செங்குட்டுவன் எடுத்த கண்ணகி விழாவுக்கு வந்த கடல் சூழ்ந்த இலங்கையை ஆண்ட கயவாகு என்னும் மன்னனையும், மகாவம்சம் படி கி.பி. இரண்டாம் நூற்றாண்டில் ஆண்ட கயவாகு என்னும் மன்னனையும் ஒருவன் எனக்கூறுகிறது. இதன் படி சங்ககாலத் தமிழக மன்னர்களின் வரலாற்றை கி.பி. 250க்கும் முன்னர் வி. கனகசபைப் பிள்ளை எடுத்துச் சென்றார். கி.பி. இரண்டாம் நூற்றாண்டில் ஆண்டதாக கூறப்படும் செங்குட்டுவன் மகத மன்னனான சதகர்ணியை சந்தித்தான் என்பது இம்முறைக்கு மேலும் வலுவூட்டுவதாய் அமைந்துள்ளது. சாதவாகனர் மன்னர்களின் பெயரில் சதகர்ணி என்ற பெயர் சேர்ந்தே இருக்கும். கயவாகு என்ற பெயர் கொண்ட மன்னர்கள் மகாவம்சம் படி மொத்தம் இரண்டு பேரே ஆவர். ஒருவன் இரண்டாம் நூற்றாண்டில் ஆண்டவன். மற்றொருவன் பன்னிரெண்டாம் நூற்றாண்டில் ஆண்டவன். அதனால் இம்முறைப்படி சங்ககாலம் கி.பி. 250க்கும் முற்பட்டதாக்கும்.  

## மேற்கோள்களும் குறிப்புகளும்
# சிவாலய ஓட்டம்

**சிவாலய ஓட்டம்** என்பது ஆண்டுதோறும் இந்தியாவின், தமிழ்நாட்டில், கன்னியாகுமரி மாவட்டத்திலுள்ள 12 சிவாலயங்களில். மகா சிவராத்திரி அன்று நடைபெறும் திருவிழாவை குறிப்பதாகும்.  

## சிவாலய ஓட்டத்தில் பக்தர்கள் செல்லும் கோவில்கள்
1. திருமலை
1. திக்குறிச்சி,
1. திற்பரப்பு,
1. திருநந்திக்கரை,
1. பொன்மனை,
1. பன்னிப்பாகம்,
1. கல்குளம்,
1. மேலாங்கோடு,
1. திருவிடைக்கோடு,
1. திருவிதாங்கோடு,
1. திருபன்றிக்கோடு
1. திருநட்டாலம்

மேற்கண்ட பன்னிரண்டு சிவாலயத் திருத்தலங்களில் கோபாலா, கோவிந்தா என்ற நாமம் உச்சரித்தவாறு சென்று, அங்குள்ள குளத்தில் நீராடி சிவனை வழிபடுவர்.
# டைன் ஆறு



**டைன் ஆறு** (*River Tyne*,) இங்கிலாந்தின் வடகிழக்குப் பகுதியில் உள்ள ஓர் ஆறாகும். வடக்கு டைன், தெற்கு டைன் என்ற இரு துணையாறுகள் ஒன்றிணைந்து டைன் ஆறு உருவாகிறது. நார்தம்பர்லாந்து மலைகளில் எக்சுஹாம் பகுதியில் *ஆறுகளின் சங்கமம்* எனப்படும் இடத்தில் இவ்விரு துணையாறுகளும் கலக்கின்றன. தொடர்ந்து 48 கி.மீ மேற்கு திக்கில் ஓடுகின்ற டைன் ஆறு *டைன் கழிமுகம்* என்னுமிடத்தில் வடகடலில் கலக்கிறது. டைன் ஆற்றின் மொத்த நீளம் 128 கி.மீ. ஆகும். டைன் ஆற்றங்கரையில் உள்ள முதன்மை நகரங்கள் நியூகாசில், தெற்கு சீல்ட்சு என்பவையாம். நியூகாசில் மற்றும் கேட்சுஹெட் பரோவை இவ்வாறு 13 மைல் தொலைவிற்கு பிரித்தவாறு ஓடுகிறது. இவ்விரு நகர்ப்பகுதிகளுக்கும் இடையே மட்டும் 10 பாலங்கள் கட்டப்பட்டுள்ளன. மேலும் கிழக்காக ஓடும்போது இதேபோல ஹெப்பர்ன் மற்றும் ஜார்ரோ ஆற்றின் தென்புறத்திலும் நியூகாசிலின் வாக்கர் மற்றும் வால்சென்டு வடபுறத்திலுமாக பிரிக்கிறது. இவ்விடத்தில் *டைன் சுரங்கம்* எனப்படும் ஆற்றினடி சாலை கட்டமைக்கப்பட்டுள்ளது. இது டர்ஹாம் கௌன்டிக்கும் நார்த்தம்பர்லாந்து கௌன்டிக்குமான எல்லையாக விளங்குகிறது.
# விக்கிப்பீடியா:மார்ச்சு 9, 2013 சென்னை விக்கிப்பீடியர் சந்திப்பு



சென்னையிலுள்ள விக்கிப்பீடியர்கள் சந்தித்துக் கூடிப்பேசும் விதமாக ஒரு விக்கிப்பீடியர் சந்திப்புக்கு ஏற்பாடு செய்யப்பட்டது. இது சென்னை லினக்ஸ் பயனர் குழுவின் மாதாந்திர சந்திப்புடன் இணைந்து நடைபெற்றது. வருகை தரும் பயனர்களுக்கும் புதியவர்களுக்கும் விக்கிப்பீடியா குறித்தும் லினக்ஸ் குறித்தும் அறியக் கிடைத்தன. இந்திய விக்கியூடகப் பிரிவைப் பற்றிய ஒரு சிறிய அறிமுகமும் தரப்பட்டது.  

## இடமும் நேரமும்

- **இடம்** : வகுப்பறை எண் 2, விண்வெளிப் பொறியியல் (Aerospace Engineering) துறை, கஜேந்திரா வட்டம் அருகில், ஐஐடி சென்னை வளாகம்
- **நேரம்** : 09-03-2013, சனிக்கிழமை மாலை 4-6 மணி

## கலந்துகொண்டவர்கள்

1. <span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 17:10, 3 மார்ச் 2013 (UTC)
1. சோடாபாட்டில்<sup>உரையாடுக</sup> 17:11, 3 மார்ச் 2013 (UTC)
1. அருண்மொழி
1. தமிழ்க்குரிசில்
1. மணியன் (பேச்சு) 17:04, 4 மார்ச் 2013 (UTC)
1. Sengai Podhuvan (பேச்சு) 10:34, 7 மார்ச் 2013 (UTC)
1. இரா. முத்துசாமி
1. யோகேஷ்
1. அருண்பிரகாஷ்
1. ஆதித்யா
1. ஸ்ரீனி
1. மோகன் மனோகரன்

## நிகழ்ச்சிக் குறிப்பு
ஐந்தாவது சென்னை விக்கியர் சந்திப்பு நடந்து முடிந்தது. இந்திய லினக்ஸ் பயனர்கள் சென்னை அமைப்பின் (ilugc) மாதாந்திர சந்திப்பின் ஒரு பகுதியாக இது நடைபெற்றது. இதற்கு அதன் கூட்டுனரும், கணியம் தமிழ்க் கணிமை இதழின் ஆசிரியருமான ஸ்ரீனி உதவி செய்தார். ஏறத்தாழ 15 திறமூல ஆர்வலர்களும் அதே எண்ணிக்கையில் விக்கிப்பீடியர்கள் / விக்கி ஆர்வலர்களும் பங்கேற்றனர். சூர்யா, தமிழ் விக்கித் திட்டங்களை அறிமுகம் செய்து அவற்றின் தற்போதைய நிலையை விளக்கினார். சோடாபாட்டில், விக்கிமீடியா இந்தியா அமைப்பினை அறிமுகம் செய்தார்.  

விக்கிப்பீடியாவில் பதிப்புரிமை விதிகள், கிரியேட்டிவ் காமன்ஸ் உரிமங்கள், நியாயப் பயன்பாடு, ஆளுமை உரிமைகள், விக்கி காமன்ஸ், ஓ. டி. ஆர். எஸ், விக்கிமீடியா அறக்கட்டளை, கட்டுரை தலைப்புகளின் குறிப்பிடத்தக்க தன்மை, போன்றவற்றை பற்றிய கேள்விகளுக்கு பதிலளிக்கப்பட்டன. ஈராண்டுகளுக்கு முன்பு நடந்த விக்கி 10 நிகழ்வில் வழங்கப்பட்டு, எஞ்சியிருந்த விக்கிப்பீடியா டி-சட்டைகளை மணியன் பாதுகாப்பாக வைத்திருந்து கொண்டு வந்திருந்தார். அவை புதிய விக்கிப்பீடியர்களுக்கு வழங்கப்பட்டன. செங்கைப் பொதுவன் இளைய விக்கியர்களைத் தத்தமது துறை அறிவினைத் தமிழுக்குக் கொண்டு வந்து கட்டுரைகள் எழுதும்படி வேண்டிக் கொண்டார். விக்கிமீடியா அறக்கட்டளை மற்றும் விக்கிமீடியா இந்திய நிறுவனங்களின் வளங்கள் விக்கி திட்டங்களுக்கு சரியானபடி போய்ச் சேரவேண்டும். அதற்கு விக்கியர்கள் விக்கிமீடியா இந்தியாவில் உறுப்பினர்களாகி தங்கள் பின்புல அறிவை வழங்க வேண்டுமென்றும், அமைப்பாளர்களுக்கும் நிருவாகக் குழுவினருக்கும் பரிந்துரைகள் வழங்கியும் அவர்களைக் கேள்விகள் கேட்டும் விக்கித்திட்டங்களின் நிஜ உலக நிருவாகத்தில் பங்கேற்க வேண்டுமென்றும் சோடாபாட்டில் கேட்டுக் கொண்டார்.
# கூட்டுறவு வீட்டு வசதி சங்கம்

**கூட்டுறவு வீட்டு வசதி சங்கம்** என்பது வதிவிடங்களை கூட்டுறவு முறையில் வாங்கி அல்லது கட்டி, நிர்வகித்துப், பயன்படுத்தும் ஒரு சட்ட முறையிலான அமைப்பு ஆகும். இவை அனைத்து உறுப்பினர்களின் வளங்களையும் ஒன்றுசேர்த்து (pooling of resources) தமது வாங்கு திறனைக் கூட்டி, குறைந்த தலா உறுப்பினர் செலவைத் தரக் கூடியதாக உள்ளது. இவை இலாப நோக்கமற்று இயங்குவதாலும் செலவுகள் குறைகின்றன. மேலும், வதிவிடத்தின் பங்குதாரர்களாக யார் இணையலாம், எவ்வாறு நிர்வகிக்கப்பட வேண்டும் என்பதில் கூடிய பங்களிப்பு வழங்கலாம்.  

பொதுவாக இரண்டு வகை வீட்டுக் கூட்டுறவுகள் உண்டு. ஒன்று சொத்துப் பங்கு கூட்டுறவு (ownership cooperatives) மற்றையது சொத்துப் பங்கு இல்லாத கூட்டுறவுகள் (non-equity cooperatives).  
## இதனையும் காண்க
- தமிழ்நாடு கூட்டுறவு வீட்டுவசதி சங்கங்களின் கூட்டமைப்பு
# குயிலி ராஜேஸ்வரி


**குயிலி இராஜேஸ்வரி** தமிழகத்தின் பெண் சிறுகதை, புதின எழுத்தாளர்களில் குறிப்பிடத்தக்கவர். குழந்தைகளுக்காகவும் பெரியவர்களுக்காகவும் கதைகளும், நாடகங்களும் பாடல்களும், நாட்டிய நாடகங்களும் எழுதியுள்ளார்.  

## படைப்புக்கள்
இவர் குழந்தைகளுக்காக எழுதிய ‘பாரதி ஆத்திசூடி’ என்ற புத்தகம் குறிப்பிடத்தக்கது. பெரியவர்களுக்காக 25 இற்கும் மேற்பட்ட புத்தகங்களை எழுதியுள்ளார். ஆங்கிலத்திலும் இவர் எழுதியுள்ளார். தெலுங்கு, மராத்தி, இந்தி மொழிகளிலும் இவருடைய கதைகள் மொழிபெயர்க்கப்பட்டுள்ளன.  

நாங்கள் காணும் இந்தியா - தமிழகம், நாங்கள் காணும் இந்தியா - கேரளம் முதலிய நூல்களை எழுதியுள்ளார். இந்நூல்கள் சுற்றுலா செல்வோருக்கு ஏற்ற கையேடாகும்.  

*நேஷனல் புக் டிரஸ்டு*க்காக குழந்தைகளுக்கான இரண்டு புத்தகங்களை தமிழாக்கம் செய்திருக்கிறார். இவர் அமைத்து நடத்தி வந்த *மாதங்கி மகேஸ்வரி பீம்ஸ்* என்ற குழந்தைகள் சங்கத்தினர் வானொலியிலும் தொலைக்காட்சியிலும் மேடைகளிலும் கலை நிகழ்ச்சிகளைத் திறம்பட அளித்து வந்தனர்.
# சிவபூசா பத்ததி

**சிவபூசா பத்ததி** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தர் இயற்றிய நூல்களில் ஒன்று. இது பத்ததி வழிபாட்டு முறைகளைக் கூறும் நூல்.  

ஆலயபூசை பற்றிச் சைவசித்தாந்தம் குறிப்பிடுவதில்லை. சிவ-வழிபாட்டையே போற்றுகிறது. சிவ-வழிபாட்டில் புத்திர-மார்க்கம், கிரியா-மார்க்கம் என இரண்டு வகை உண்டு. இந்த இரண்டையும் விளக்கும் பாடல் ஒன்று இந்த நூலில் உள்ளது.  
புத்தி மார்க்கம் புகலில் புதிய விரைப் போது  
:புகை ஒளி மஞ்சனம் அமுது முதற்கொண்டு ஐந்து  
சுத்தி செய்து ஆசனம் மூர்த்தி மூர்த்திமான் ஆம்  
:சோதியையும் பாவித்து ஆவாகித்துச் சுத்த  
பத்தியினால் அருச்சித்துப் பரவிப் போற்றிப்  
:பரிவினொடும் எருயில் வரு காரியமும் பண்ணி  
நித்தலும் இக் கிரியையினை இயற்றுவோர்கள்  
:நின்மதன் தன் அருகு இருப்பர் நினையுங்காலே  

இது ஆகம பூசை எனப்படும்.  

பூசாவிதிகளைக் கூறும் நூல்கள்  
- பெரியபுராணம், திருக்குறிப்புத் தொண்ட நாயனார் புராணத்தில் அம்மை காஞ்சி நகரில் பெருமானைப் பூசித்த பாங்கைச் சொல்லுமிடத்தில் விளக்கப்பட்டுள்ளது.
- தத்துவப் பிரகாசம் என்னும் தனி நூல்.
- குருஞான சம்பந்தர் செய்தார் எனக் கூறப்படும் உரைநடையில் உள்ள ‘பூசாவிதி’.

துவார பூசையில் தொடங்கி அட்ட-பூசை வரை பல பூசனைப் பாங்குகளை இந்த நூல் குறிப்பிடுகிறது.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு
# டெபோரா பிரியா



**டெபோரா பிரியா ஹென்றி**, (***Deborah Priya Henry***) 2007ஆம் ஆண்டின் மலேசிய அழகி. 2011இல் உலக அழகிகளில் 16வது இடத்திற்குத் தேர்வு செய்யப்பட்டவர். ஆப்பிரிக்கா, சொமாலியா நாட்டில் இருக்கும் பூகி அனாதை ஆசிரமத்தை உருவாக்கியவர். அந்த ஆசிரமத்தில் அடைக்கலம் பெற்றுள்ள 120 அனாதைக் குழந்தைகளின் பராமரிப்புச் செலவுகளைக் கவனித்துக் கொள்கின்றார்.  

மலேசியாவில் தனித்து வாழும் தாய்மார்களுக்கு தன்முனைப்பு, விழிப்புணர்வு பயிலரங்குகளை நடத்தி வருகிறார். சமூகத்திற்குப் புறம்பான கருத்தரிப்புகளின் பின்விளைவுகளைப் பற்றி, மலேசிய உயர்க்கல்விக்கூடங்களில் பரப்புரை செய்து வருகின்றார். மலேசியாவில் பஞ்ச நிவாரண தேவதை (ஆங்கிலம்: Famine Angel) என்று அன்பாக அழைக்கப்படுகின்றார். இவருடைய வயது 27.  

## வரலாறு
டெபோரா பிரியா அயர்லாந்து, டப்ளின் நகரில் பிறந்தவர். மலேசியா, கோலாலம்பூர் மாநகரில் வளர்ந்தவர். தந்தையாரின் பெயர் ராஜ் ஹென்றி. தாயாரின் பெயர் மேரி. அயர்லாந்திற்குப் படிக்கச் சென்ற அவருடைய தந்தையார், அங்கு தன்னுடன் படித்துக் கொண்டிருந்த பெண்ணைத் திருமணம் செய்து கொண்டார். அவர்களின் மகள் டெபோரா பிரியா ராஜ்.  

கோலாலம்பூர், ஜாலான் அம்பாங்கில் இருக்கும் சாய்புல் அனைத்துலகப் பள்ளியில், தன்னுடைய தொடக்க, உயர்நிலைப்பள்ளிப் படிப்புகளைப் பயின்றார். பின்னர், ஆஸ்திரேலியா, குயின்ஸ்லாந்து பல்கலைக்கழகத்தில் பட்டப்படிப்பை மேற்கொண்டார். ஆட்சி இயல், பொருளியல் துறையில் இளங்கலை பட்டம் பெற்றார்.  

### அழகுநய நடைத் துறை

பள்ளியில் படிக்கும் காலத்தில் கூடைப்பந்து, கைப்பந்து விளையாட்டுகளில் சிறந்து விளங்கினார். கோலாலம்பூர் அனைத்துலகப் பள்ளிகள் விளையாட்டுகளிலும் தங்கப் பதக்கம் பெற்றார். பள்ளியில் சிறந்த விளையாட்டாளராகவும் தேர்வு செய்யப்பட்டார்.  

தம்முடைய 15வது வயதில், கோலாலம்பூரில் ‘வடிவழகு’ எனப்படும் அழகுநய நடைத் துறையிலும் கவனம் செலுத்தத் தொடங்கினார். 2003ஆம் ஆண்டு லண்டன் மாநகருக்குச் சென்று அந்தக் கலையைப் பற்றியும் பயின்றார். அதன் பின்னர், ஆஸ்திரேலியா சென்றார். பட்டப்படிப்பை முடித்துக் கொண்டு 2007இல் மலேசியா திரும்பி, மலேசிய அழகிப் போட்டியில் கலந்து கொண்டார்.  

## உலக அழகிப் போட்டி
டெபோரா பிரியா, 2007ஆம் ஆண்டு மலேசிய அழகியாகத் தேர்வு செய்யப்பட்டார். அதே ஆண்டு உலக அழகிப் போட்டியிலும் கலந்து கொண்டார். 16வது இடத்தைப் பெற்றார். அந்தத் தகுதி 1998ஆம் ஆண்டிற்குப் பின்னர், உலக அழகிப் போட்டியில் மலேசியாவிற்கு கிடைத்த ஆக உயர்வான தகுதி நிலையாகும். 1998ஆம் ஆண்டு, உலக அழகிப் போட்டியில் மலேசியாவைப் பிரதிநிதித்த லீனா தியோ என்பவர் மூன்றாம் நிலையில் தகுதி பெற்றார்.  

உலக அழகிப் போட்டியில் மலேசியாவைப் பிரதிநிதிக்கும் அழகித் தேர்வு, 2011 ஜனவரி மாதம் 27ஆம் தேதி நடைபெற்றது. அதில் டெபோரா பிரியா தேர்வு செய்யப்பட்டார்.  

2011ஆம் ஆண்டு *The Malay Chronicles: Bloodlines* எனும் மலாய்த் திரைப்படத்திலும் நடித்து இருக்கிறார். மலேசியத் தொலைக்காட்சியில் ‘பெல்லா’ எனும் நிகழ்ச்சியின் அறிவிப்பாளர்களில் ஒருவராகவும் பணிபுரிகின்றார்.
# சிவபோக சாரம்

**சிவபோக சாரம்** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தரால் எழுதப்பட்ட நூல்களில் பலராலும் பெரிதும் அறிமுகமானது.  

இந்த நூல் 139 வெண்பாக்களைக் கொண்டது. இந்த நூல் தரும் கருத்துகளில் சில:  
- சாத்திரம் படிப்பதும், துதிப்பதும், பூசிப்பதும் பயன்ற்றவை
- திருமுறை ஓதிக் கருத்தில் கொள்
- சில தலங்களைச் சொன்னாலே முத்தி
- போலி குருமார்கள்
- புலன் பொய்
- நீதி
- தெரியாப் பரப்பிரமம்
- சட சித்து

##### நூல் பதிப்பு
- வி. சுந்தர முதலியார் பதிப்பு 1890
- ரிப்பன் பிரசு பதிப்பு 1923
- தரும்புர ஆதீனப் பதிப்பு - பல முறை

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு
# கிண்ணை


**கிண்ணை** (*Sonneratia caseolaris*, *Mangrove Apple*, *Crabapple Mangrove*) என்பது *லித்ராசிய* குடும்ப தாவரம் ஆகும்.  

இம்மரம் அலையாத்திக் காடு வகையைச் சார்ந்ததும் 20 மீட்டர் உயரம் வரை வளரக்கூடியதும் இதன் அடிமர விட்டம் 50 செ.மீ கொண்டும் காணப்படும். இது வெப்பமண்டல ஐதான களித் தரைகளில் ஆப்பிரிக்காவிலிருந்து இந்தோனேசியா வரை காணப்படுகின்றது. அவுத்திரேலியா முதல் சீனா, பிலிப்பீன்சு வரையான இடங்களிலும் இது காணப்படுகின்றது.  

## பாவனை
இதன் பழமும் இலையும் உண்ணத்தக்கவை. இது குறிப்பிட்ட சில இடங்களில் உணவாகக் கொள்ளப்படுகின்றது.  

இது சிலவேளை **தக்கை மரம்** மரம் என அழைக்கப்படுகின்றது. சில இடங்களில் மீனவர்களில் இதன் மூச்சுவேரை சிறு மிதவைகளாக அமைந்து வலையின் மிதப்பாகப் பயன்படுத்துகின்றனர்.
# கெம்பெகவுடா அருங்காட்சியகம்



**கெம்பெகவுடா அருங்காட்சியகம்** (*Kempegowda Museum*) இந்திய மாநிலம் கர்நாடகாவின் தலைநகர் பெங்களூருவில் அமைந்துள்ள ஓர் அருங்காட்சியகம் ஆகும். 2011ஆம் ஆண்டில் நிறுவப்பட்ட இது பெங்களூரு நகரத்தை நிறுவிய *யெலயங்கா* குறுநிலமன்னர் கெம்பெ கவுடாவின் (1513-1569) நினைவுக்கு உரிமையாக்கப் பட்டுள்ளது. இந்த அருங்காட்சியகம் பெங்களூரின் மேயோ கூடத்தில் முதல் மாடியில் அமைந்துள்ளது. இதில் கெம்பெ கவுடாவின் சிலையுருவமும் அவரது காலத்திய கோட்டைகள், கோவில்கள், ஏரிகள் மற்றும் கற்றளிகளின் ஒளிப்படங்களை காட்சிக்கு வைக்கப்பட்டுள்ளன.  

## மேற்சான்றுகள்
# கெம்பெ கவுடா


**இரிய கெம்பெ கவுடா ** (*Hiriya Kempe Gowda*) விஜயநகரப் பேரரசின் கீழ் ஆண்ட நிலக்கிழார் ஆவார். தற்போது கர்நாடக மாநிலத்தின் தலைநகராக விளங்கும் பெங்களூரு நகரத்தை நிறுவியவராக இவர் கருதப்படுகிறார்.  

கெம்பெ கவுடா அவரது காலத்தில் வாழ்ந்த குறுநில மன்னர்களில் நன்கு படித்தவராகவும் திறன்மிக்கவராகவும் விளங்கினார். கெம்பெநஞ்ச கவுடாவை அடுத்து பதவியேற்ற கெம்பெ கவுடாவின் வாரிசுகள் யெலயங்கா பிரபுக்கள் என அழைக்கப்பட்டனர். யெலயங்காவிலிருந்து இடம்பெயர்ந்து தற்போதைய பெங்களூரை வடிவமைத்து அங்கு குடியேறினர். பெங்களூரைச் சுற்றிலும் கோவில்களையும் ஏரிகளையும் அமைத்ததற்காக அறியப்படுகிறார். பெரும் சமூக சீர்திருத்தவாதியாகவும் விளங்கினார்.  

## மேற்சான்றுகள்
# தவல் பதியா


**தவல் பதியா** (*Dhaval Bathiya*, பிறப்பு: 26 சூன் 1983) இந்தியப் படைப்பாளி மற்றும் பயிற்சியாளர். "மகிழ்வோடு படித்து, தேர்வில் முதலிடம் பெறுவதெப்படி?" என்ற நூலை எழுதி வெளியிடும்போது, இவருக்கு வயது 19.  

## இளமைக் காலம்
மும்பையில் ஒரு பணக்காரக் குடும்பத்தில் பிறந்த இவர், மாணாக்கராக இருந்தபோது கல்வி கற்பதிலும் சிறந்து விளங்கினார். நர்சீ மோன்ஜீ கல்லூரியில் பட்டதாரியானதுடன், ஏஸிஎஸ் ( ACS ), எல்.எல்.பி.( LLP ) படிப்புகளையும் நிறைவு செய்தார். பண்டைய இந்திய ஆன்மிகக் குருக்கள் வடிவமைத்த கணிதச் சமன்பாடுகளில், கல்லூரி வாழ்க்கையின் துவக்க காலங்களிலேயே மிகவும் ஈடுபாடு கொண்டு தேர்ச்சி பெற்று விளங்கினார். இந்தத் திறமையின் காரணமாக, மிகக் கடினமான கணிதங்களுக்கும், கணிதச் சமன்பாடுகளுக்கும் மிகமிக எளிதாக விடை காணும் திறமை உடையவராகத் திகழ்ந்தார். சக மாணாக்கரிடத்தும், ஆசிரியரிடத்தும் இத்திறமையை வெளிப்படுத்தியபோது, எதிர்ப்புகளே மிஞ்சியது. இவற்றிலிருந்தெல்லாம் விடுபட்டு பயிற்சிப் பட்டறைகளையும், விவாத அரங்குகளையும் தயக்கமின்றி நடத்தி, தாம் கையாண்ட வழிமுறைகளை மக்களிடம் பிரபலமடையச் செய்தார்.  

## டைம்ஸ் ஆப் இந்தியாவால் ஈட்டிய புகழ்

இத்தகைய பயிற்சியின்போது, கலந்துகொண்ட டைம்ஸ் ஆப் இந்தியாவின் மூத்த பத்திரிக்கையாளர், 100 ஆண்டுக் காலண்டரை, ஐந்து நிமிடங்களில் எப்படி நினவு வைத்துக் கொள்ள முடிகிறது ? பயிற்சி அரங்கில் கூடியிருந்த 300 நபர்களின் பெயர்களையும், அவர்களது தொலைபேசி எண்களையும் பிழையின்றிச் சொல்ல முடிகின்றது என்று "WHIZ KID" என்னும் தலைப்பில் மறுநாள் தினசரியில் வெளியிட்டார். ஊடகங்களும், தொழில்துறையினரும் வியப்பெய்தினர். பின்னர், தவல் பதியா கணித மேதை, எண்களின் சூட்சுமங்களை நன்கறிந்த அறிவாளி என்றும் அழைக்கப்பட்டார்.  

## இன்றைய நிலையில் இவர்
இன்றைய கால கட்டத்தில், தவல் பதியாவின் திறன்மிகுக் கோட்பாடுகள் 4,00,00 இந்திய மாணாக்கர்களுக்கும், குவைத், யுனைடட் அரேபிக் எமிரேட்ஸ்,  
அமெரிக்கா, மொரிஷியஸ், நேபாளம், ஓமன், சிங்கப்பூர், மலேசியா, இலங்கை மற்றும் பல நாடுகளுக்கும் சென்றடைந்துள்ளது. தற்பொழுது, ”எளிய வேதவழி கணிதம்” தமிழில் 280 பக்கங்களில் வெளிவந்துள்ளது.  

## இவர் எழுதியுள்ள நூல்கள்
- How to Top Exams and Enjoy Studies
- Vedic Mathematics Made Easy
- The Best of Sudoku
- He Swam with Sharks for an Ice-cream
# சிவபெருமான் திரு இரட்டைமணிமாலை

சிவபெருமான் திருஇரட்டை மணிமாலை என்னும் நூல் 10 ஆம் நூற்றாண்டில் வாழ்ந்த கபிலதேவ நாயனார் என்பவரால் பாடப்பட்டது. இதில் 37 பாடல்கள் உள்ளன.  

இந்த நூலில் பல தலப்பெயர்கள் குறிப்பிடப்பட்டுள்ளன. அதிகைமங்கை, ஆரூர், ஐயாறு, ஒற்றியூர், கயிலை, கோவலூர், சத்திமுற்றம், தில்லை, பழனம், பாண்டிக்கொடுமுடி, மறைக்காடு, முதுகுன்று(தற்போதைய விருத்தாச்சலம்), வலஞ்சுழி, வாய்மூர், வெண்காடு என்பன அவை. இந்நூலின் பாடல்களில் சில அகத்துறைப் பாடல்கள்ளாக உள்ளன.  

<poem>நின்போல் அமரர்கள் நீள்முடி சாய்த்து நிமிர்த்துகுத்த  
பைம்போ துழக்கிப் பவளம் தழைப்பன, பாங்கறியா  
என்,போ லிகள்பறித் திட்ட இலையும் முகையுமெல்லாம்  
அம்போ தெனக்கொள்ளும் ஐயன் ஐ யாறென் அடித்தளமே.</poem>  

இது திருவையாறு பற்றிய கட்டளைக் கலித்துறை.  

<poem>அடியோமைத் தாங்கியோ ஆடை உடுத்தோ  
குடியோம்ப மாநிதியம் கொண்டோ – பொடியாடு  
நெற்றியூர் வாளரவ நீள்சடையாய் நின்னூரை  
ஒற்றியூர் ஆக்கிற் றுரை.</poem>  

இது திருவெற்றியூர் மேல் பாடப்பட்ட வெண்பா. இந்தப் பாடல் ஒற்றியூரைச் சிவபெருமான் ஒற்றிக்கு வைத்தானோ என வினவும் நயத்தோடு பாடப்பட்டுள்ளது. அடியவர்களைத் தாங்கவோ, கோவண ஆடை உடுப்பதற்காகவோ, குடிமக்களைக் காப்பாற்ற நிதி வேண்டியோ ஒற்றிக்கு வைத்தான் எனப் பாடல் கேட்கிறது.  
## அடிக்குறிப்பு
# செவர்ன் ஆறு



**செவர்ன் ஆறு** (*River Severn*, வேல்சு: *Afon Hafren*, இலத்தீன்: *Sabrina*) ஐக்கிய இராச்சியத்தின், மிகவும் நீளமான ஆறாகும். தொலைவிற்கு ஓடுகின்ற இந்த ஆறு பெரிய பிரித்தானியா மற்றும் அயர்லாந்து இணைந்த நிலப்பரப்பில் ஷானன் ஆற்றிற்கு அடுத்த மிக நீளமான ஆறாக விளங்குகிறது. நடுவண் வேல்சின் காம்பிரியன் மலைகளில் போவைசின் செரெடிகான் அருகிலிருந்து உயரத்தில் உருவாகிறது. இது இசுராப்சையர், வொர்செஸ்டர்சையர் மற்றும் குளோசெஸ்டர்சையர் கௌன்டிகள் வழியாகப் பாய்கிறது. இதன் கரையில் இசுரூசுபரி, வொர்ஸ்டர், குளோசெஸ்டர் ஆகிய ஊர்கள் உள்ளன.  

## மேற்சான்றுகள்
# தேன் (தாவரம்)



**தேன் பழம்** (*Muntingia calabura*, ஆங்கிலம்:*Jamaican cherry*, *Panama berry*, *Singapore cherry*, *Bajelly tree*, *Strawberry tree*) என்பது *முன்டிங்கியா* இன பூக்கும் தாவரம் ஆகும். இதன் தாயகமாக தென் மெக்சிக்கோ, கரீபியன், மத்திய அமெரிக்கா, மேற்கு தென் அமெரிக்கா, பெரு, பொலிவியா ஆகிய நாடுகள் காணப்படுகின்றன. இலங்கை பேச்சு வழக்கில் இது "**ஜேம் பழம்**" என அழைக்கப்படுகின்றது.  

இது ஒரு 7-12 மீட்டர் உயரமுடைய கிளைகளைக் கொண்ட சிறிய மரம். இதன் இலை 2.5–15 செ.மீ. நீளமும் 1–6.5 செ.மீ அகலமும் உடையது. இதன் பூ சிறியதாகவும் வெள்ளை நிறத்துடன் காணப்படும். இது 1–1.5 செ.மீ சிவப்பு, இள மஞ்சள் பழங்களை விளைவிக்கின்றது. இதன் பழங்கள் உண்ணத்தக்கதும், இனிப்பான சாற்றைக் கொண்டுள்ளது. இதனுள் மிகச்சிறிய (0.5 மி.மி) மஞ்சல் நிற விதைகள் அதிகமாகக் காணப்படும்.
# தர்ப்பூசணி



**தர்ப்பூசணி** அல்லது **வத்தகை** (*Watermelon*, ***Citrullus lanatus***) ஆப்பிரிக்காவை பூர்வீகமாகக் கொண்ட பூக்கும் தாவரமாகும். இதன் பழம் **தர்ப்பூசணிப் பழம்**, **வத்தகப்பழம்**, **கோசாப் பழம், தர்பூசணி, தண்ணீர்ப் பழம், குமட்டி பழம்**, தண்ணீர்ப்பூசணி, தரைப்பூசணி எனவும் அழைக்கப்படும். இது வெளிப்புறத் தோல் பகுதி பச்சை, மஞ்சள், சிலவேளை வெள்ளையாகவும், அதன் உட்புறம் சாறாகவும் இனிப்பான சதைப்பகுதியைக் கொண்டு, சிவப்பிலிருந்து மென்சிவப்பாகவும் சிலவேளை மஞ்சளாகவும், பழுக்காதபோது பச்சையாகவும் காணப்படும்.  

## உற்பத்தி
ஐக்கிய நாடுகளின் உணவு மற்றும் வேளாண்மை அமைப்பு தகவலின்படி, 2010 இல் தர்ப்பூசணி உச்ச உற்பத்தியாளர்கள் (டன் அளவில் தரப்பட்டுள்ளது):  
| தர்ப்பூசணி 5 உச்ச உற்பத்தியாளர்கள் – 2010
(டன்) |  |
| --- | --- |
| 66,225,925 |  |
| 3,683,100 |  |
| 3,466,880 |  |
| 2,052,930 |  |
| 1,893,100 | } |

## ஊட்டச்சத்து
தர்ப்பூசணி ஏனைய பல பழங்கள் போன்று இது உயிர்ச்சத்து சியைக் கொண்டுள்ளது.  


## வெளியிணைப்புகள்
- North Carolina State University: Watermelon breeding
- Growing watermelons in the home garden
- Blomberg, Marina (June 10, 2004). "In Season: Savory Summer Fruits." *The Gainesville Sun*. Retrieved Jul. 17, 2005.
- "An African Native of World Popularity." *Texas A&M University Aggie Horticulture website*. Retrieved Jul. 17, 2005.
- Blomberg, Marina (June 10, 2004). "In Season: Savory Summer Fruits." *The Gainesville Sun*. Retrieved Jul. 17, 2005.
- "Charles Fredric Andrus: Watermelon Breeder." *Cucurbit Breeding Horticultural Science*. Retrieved Jul. 17, 2005.
- "Crop Production: Icebox Watermelons." *Washington State University Vancouver Research and Extension Unit website*. Retrieved Jul. 17, 2005.
- Hamish, Robertson. "Citrullus lanatus (Watermelon, Tsamma)." *Museums Online South Africa*. Retrieved Mar. 15, 2005.
- Motes, J.E.; Damicone, John; Roberts, Warren; Duthie, Jim; Edelson, Jonathan. "Watermelon Production." *Oklahoma Cooperative Extension Service*. Retrieved Jul. 17, 2005.
- Parsons, Jerry, Ph.D. (June 5, 2002). "Gardening Column: Watermelons." *Texas Cooperative Extension of the Texas A&M University System*. Jul. 17, 2005.
- "Redneck Olympics." *ISKRA television*. Retrieved Jul. 17, 2005.
- Shosteck, Robert (1974). *Flowers and Plants: An International Lexicon with Biographical Notes*. Quadrangle/The New York Times Book Co.: New York.
- "Watermelon." *The George Mateljan Foundation for The World's Healthiest Foods*. Retrieved Jul. 28, 2005.
- "Watermelon Production and Consumption Demographics."
- "Watermelon History." *National Watermelon Promotion Board website*. Retrieved Jul. 17, 2005.
- Wolford, Ron and Banks, Drusilla. "Watch Your Garden Grow: Watermelon." *University of Illinois Extension*. Retrieved Jul. 17, 2005.
# இளையான்குடி புதூர்



**இளையான்குடி புதூர்** என்பது சிவகங்கை மாவட்டம் இளையான்குடி வட்டத்தில் அமைந்திருக்கும் ஒரு சிறிய ஊர். இந்த ஊர் காரைக்குடி - இளையான்குடி மாநில நெடுஞ்சாலையில் அமைந்துள்ளது. இந்த ஊரில் அரபிப் பள்ளியும் இசுலாமிய வழிபாட்டுத் தலமான மசூதிகளும் அமைந்துள்ளன.  

பின்வரும் கல்வி நிறுவனங்களும் அமைந்துள்ளன:  

- புதூர் அரசு ஆண்கள் தொடக்கப்பள்ளி
- புதூர் அரசு பெண்கள் தொடக்கப்பள்ளி
- ஹாஜி கே கே இபுராஹீம் அலி மேல்நிலைப்பள்ளி

ஹாஜி கே கே இபுராஹீம் அலி மேல்நிலைப்பள்ளியில் சுற்று வட்டாரத்தை சேர்ந்த சுமார் 25 கிராமங்களைச் சேர்ந்த 1000 மாணவர்கள் பயனடைகின்றனர்.
# கிசன்கங்கா நீர் மின் திட்டம்

**கிசன்கங்கா நீர்மின் திட்டம்** என்பது இந்திய அரசால் சம்மு காசுமீர் மாநிரத்தில் கட்டப்பட இருக்கும் நீர் மின் நிலையம் பற்றியது. இந்த திட்டத்தின் படி, ஜீலம் ஆற்றின் கிளை ஆறான ”கிசன்கங்கா”வின் குறுக்கே அணை கட்டப்பட்டு, இவ்வாற்று நீர் 'போனார் மத்மதி நல்லா' என்ற இன்னொரு கிளையாற்றிற்கு திருப்பி விடப்படும். இங்கு 330 மெகாவாட் மின்சாரம் உருவாக்கும் நீர் மின் நிலையம் கட்டப்படும். இதற்கான கட்டுமானப் பணி 2007ம் ஆண்டு தொடங்கப்பட்டது. ஆனால், இப்படி ஆற்று நீரை திருப்பி விட்டால் தங்களது நீர் ஆதாரம் பாதிக்கப்படும் என்றும் மேலும் இது 'சிந்து நதிநீர் ஒப்பந்தத்தினை மீறும் செயல் என்றும் பாக்கித்தான் அரசு இத்திட்டத்திற்கு எதிர்ப்பு தெரிவித்தது. இவ்வழக்கு நிரந்தர நடுவர் நீதிமன்றத்திற்கு 2011 இல் பாக்கித்தான் அரசால் எடுத்துச்செல்லப்பட்டது. இந்நீதிமன்றத்தின் இடைக்காலத் தீர்ப்பு 2013ல் வழங்கப்பட்டது. இத்தீர்ப்பின்படி, இந்திய அரசு ஆற்று நீரை திருப்பிவிட்டுக்கொள்ளலாம், ஆனால் அணையின் கீழ் தங்கும் வண்டல் படிவுகளை அகற்ற 'கீழெடுக்கும்' (Drawdown) தொழில்நுட்பத்தை பயன்படுத்தக் கூடாது. மேலும், 2013 டிசம்பர் மாதம் 20ம் தேதி பன்னாட்டு நடுவர் நீதிமன்றம் இறுதி தீர்ப்பை வழங்கியது. இத்தீர்ப்பின்படி, சிந்து நதிநீர் பங்கீட்டு ஒப்பந்தத்தின் கீழ் கிசன்கங்கா நதிநீரை செலவுசெய்யாமல் நீரோட்டத்தை மட்டும் திருப்பிவிட்டு புனல்மின்சாரம் தயாரிக்கும் உரிமை இந்தியாவுக்கு உண்டு. அதோடு, இந்தியா, வினாடிக்கு 9 சதுரமீட்டர் நீரோட்டத்தை எப்போதும் விடவேண்டும். மேலும், கீழ் தங்கும் வண்டல் படிவுகளை அகற்ற 'கீழெடுக்கும்' (Drawdown) தொழில்நுட்பத்தை இந்தியா பயன்படுத்தக் கூடாது.  

இந்தியப் பிரதமர் நரேந்திர மோடி, 19 மே 2018 அன்று கிசன்கங்கா நீர் மின் திட்டத்தை முறைப்படி துவக்கி வைத்து நாட்டிற்கு அர்ப்பணித்தார்.
# டைன் ஆற்றங்கரை நியூகாசில்



**டைன் ஆற்றங்கரை நியூகாசில் ** (*Newcastle upon Tyne*, , *நியூகாசில் அப்பான் டைன்*, சுருக்கமாக **நியூகாசில்**) வடகிழக்கு இங்கிலாந்தின் *டைனும் வியரும்* கௌன்ட்டியில் அமைந்துள்ள நகரமும் பெருநகர் பரோவும் ஆகும். வரலாற்றின்படி1974ஆம் ஆண்டுவரை இது நார்தம்பர்லாந்து கௌன்ட்டியின் அங்கமாக இருந்தது. டைன் ஆற்றின் வடகரையில் வடகடலிலிருந்து தொலைவில் உள்ளது. முன்பு உரோமைப் பேரரசின் குடியிருப்பாக இருந்த *பொன்சு ஏலியசு* என்றவிடத்திலேயே இந்நகரம் வளர்ந்துள்ளது. இங்கு இங்கிலாந்தைக் கையகப்படுத்திய நோர்மாந்திய பிரபு வில்லியத்தின் (பின்னர் இங்கிலாந்தின் முதலாம் வில்லியம்) மகன் குர்தோசு இங்கு கட்டிய *புதிய கோட்டை*யை ஒட்டி இந்நகரத்தின் பெயர் அமைந்தது. கம்பளி வணிகத்தில் முதன்மையான மையமாக விளங்கிய இந்நகரம் பின்னாளில் பெரும் சுரங்கத் தொழில் நகரமாக மாறியது. இங்குள்ள துறைமுகம் 16வது நூற்றாண்டில் கட்டப்பட்டது;அதனுடன் கப்பல் கட்டும் தொழிற்கூடங்களும் டைன் ஆற்றின் போக்கோடு கட்டமைக்கப்பட்டன. உலகின் பெரிய கப்பல் கட்டும் மற்றும் கப்பல் சரிபார்ப்புத் தொழில் மையமாக விளங்கியது. தற்போது இவற்றில் பல முடங்கி மூடப்பட்டு விட்டன. இன்றைய காலத்திற்கேற்ப நிறுவன தலைமையகங்கள், கல்வி மற்றும் எண்ணிம தொழினுட்ப மையம், சில்லறை வணிகம், சுற்றுலா மற்றும் பண்பாட்டு மையங்கள் என புதிய சேவைத்துறை தொழில்கள் தழைக்கின்றன.  

நியூகாசில் பிரவுன் ஏல் எனப்படும் மதுவகையும் டைன் பாலமும் இந்நகரை அடையாளப்படுத்துகின்றன. இங்கிலீஷ் பிரீமியர் லீக்கில் நியூகாசில் யுனைடெட் காற்பந்துக் கழகமும் இந்நகரை அடையாளப்படுத்துகிறது. உலகின் மிகவும் புகழ்பெற்ற அரை மராத்தன், *கிரேட் நார்த் இரன்* 1981இல் தொடங்கப்பட்டதிலிருந்து இங்குதான் நடத்தப்படுகிறது.  

இப்பகுதி மக்கள் *ஜியோர்டி* என்ற விளிப்பெயரால் அறியப்படுகின்றனர்.  

## மேற்சான்றுகள்
# வார்ப்புரு:Sister project links

<includeonly><div role="navigation" aria-labelledby="sister-projects"><div><b>}}</b>விக்கிப்பீடியாவின் உறவுத் திட்டங்களில்</div><ul>|விளக்கம்]] விக்சனரியிலிருந்து</span>  
</li>  
}}|no||  
<li>}|படிமங்கள்]] பொதுவகத்தில்</span>  
<span></span><span>படிமங்கள் பொதுவகத்தில்</span>  
}}  
</li>  
}}|செய்திகள்]] விக்கிசெய்தியிலிருந்து</span>  
</li>  
}}|மேற்கோள்கள்]] விக்கிமேற்கோளிலிருந்து</span>  
</li>  
}}|மூல உரைகள்]] விக்கிமூலத்திலிருந்து</span>  
}}  
</li>  
}}|உரைநூல்கள்]] விக்கிநூல்களிலிருந்து</span>  
</li>  
}}|வளங்கள்]] விக்கிப்பல்கலைக்கழகம்</span>  
</li>  
}}</ul>  
</div></includeonly><noinclude>  

</noinclude>
# வார்ப்புரு:Sister project links/doc



The template provides links to the 'Search' page on the various . If a matching article exists, the reader will be directed there. Otherwise, normal search results are shown.  

## Usage
<pre>  

</pre>  

## Location

**Do not place this template in a section all by itself.**  

**Do not place this template in a section containing columns.**  

This template should normally be placed at the *top* of the
# வள்ளி மக்கள் முன்னேற்ற முன்னணி



**வள்ளி மக்கள் முன்னேற்ற முன்னணி** குறவன், மலைக்குறவன் சமுதாயத்திற்காகவும், அவர்களின் முன்னேற்றத்திற்காவும் பாடுபட ஆரம்பிக்கப்பட்டது. இந்தக்கட்சி தமிழ்நாடு மலைக்குறவன் மகாஜன சங்கத்தின் அமைப்பை கலைத்து விட்டு அரசியல் அமைப்பாக மாற்றம் செய்யப்பட்டது.  

இந்தக்கட்சியின் தலைவராக பொள்ளாச்சி தங்கராசுவும், பொதுச் செயலாளராக திருச்சி வெங்கடேஸ்வரனும் செயல்படுகிறார்கள். இந்தக்கட்சியின் தலைமை அலுவலகம் திருச்சிராப்பள்ளியில் உள்ளது. இந்தக்கட்சியின் கொடி பச்சை வண்ணத்தில் வில் அம்பு பொறிக்கப்பட்ட வடிவத்தில் உள்ளது.  

### வரலாறு
வள்ளி மக்கள் முன்னேற்ற முன்னணி என்கிற இந்த கட்சி உருவாகுவதற்கு முன் 1975ஆம் ஆண்டு தமிழ்நாடு மலைக்குறவன் மகாஜன சங்கம் என பெயரிடப்பட்டு திருச்சியை தலைமை இடமாக வைத்து செயல்பட்டு வந்தது. அப்பொழுது மாநிலத் தலைவராக திருச்சி என். சங்கிலியப்பன், மாநில பொது செயலாளராக மதுரை சி. சின்னசாமி, நிர்வாகத் தலைவராக திருச்சி எம்.செல்லையா ஆகியோர் நியமனம் செய்யப்பட்டார்கள்.  

சமுதாய அமைப்பாகச் செயல்பட்டுப் போராடுவதால் கோரிக்கைகளை அரசுக்கு சரியான முறையில் எடுத்துச் செல்லப்பட முடியவில்லை. இதனால் இந்த மக்களுக்குச் சலுகைகளைப் பெற்றுத் தர முடியவில்லை எனவும் அரசியல் அமைப்பாக மாறி விட்டால் தங்களுக்கு சலுகைகளை பெற்று விடலாம் எனவும் முடிவு எடுத்து இந்த சங்கத்தைக் கலைத்து விட்டு வள்ளி மக்கள் முன்னேற்ற முன்னணி என்ற கட்சியினைத் தொடங்கினர்.  

### கோரிக்கை
இந்திய அரசாங்கம் சாதி பிரிவின் அடிப்படையில் இந்த இனத்தின் மலைக்குறவன், மலைவேடன் போன்ற ஒரு சில பிரிவுகளை பழங்குடியினர் பட்டியலிலும் மற்ற பிரிவினரான குறவன், உப்புக்குறவன், தப்பக்குறவன், இஞ்சிக்குறவன், குறசெட்டி என 27 பிரிவுகளில் உள்ளோரை சீர்மரபினர் பட்டியலிலும் பிரித்துள்ளது.. இந்த மக்கள் ஒரே சாதியின் பெயர்களில் வசித்து வந்தாலும் பல பிரிவுகளில் பிரிக்கப்பட்டதால் அரசாங்க சலுகைகளை இவர்களால் பெற முடியவில்லை. சலுகைகளை பெறுவதற்கு இவர்கள் அனைவருக்கும் மலைக்குறவன் என்ற சாதி சான்றிதழ் கொடுக்கப்பட வேண்டும் என்பதே இவர்களின் நீண்ட கால கோரிக்கை. குறவன் சமுதாயத்தைப் பழங்குடிப் பட்டியலில் சேர்க்க இந்தக்கட்சி பாடுபடும் எனத் தெரிவித்தது.
# தகைவிலான்


**தகைவிலான்** அல்லது **தகைவிலாங் குருவி** (**Barn Swallow** - *Hirundo rustica*) இவ்வகை பறவைகளில் அதிகம் பரவலாகக் காணப்படும் ஒன்றாகும். இதைத் **தரையில்லாக் குருவி** என்றும் கூறுவர். மிக அரிதாகவே தரையிறங்கும் இப்பறவை, சளைக்காமல் பறந்து கொண்டும் உயர்மின் கம்பிவடங்களில் கூடுவதுமாகவும் இருப்பதால் இதற்கு இப்பெயர் பொருந்தும்.  

## உடல் தோற்றம்
ஊர்க்குருவியின் அளவுடையது; 18&nbsp;செ.மீ நீளமுள்ளது. மேல் சிறகுத்தொகுதி பளபளப்பான அடர்நீல நிறமும் செம்பழுப்புக் கழுத்தும் வெண்ணிற அடிப்பகுதியும் கொண்டு பிளவுண்ட வாலும் உடையது; பறக்கும் போது அடிப்பகுதியை நோக்கினால் வாலில் கொடி போன்று வெண்புள்ளிகள் தென்படும்.  

## துணையினங்கள்
தமிழ்நாட்டில் காணப்படும் *Hirundo rustica gutturalis* என்ற தகைவிலான் இமயமலைத் தொடரில் இனப்பெருக்கம் செய்யும் **கிழக்குத் தகைவிலான்** துணையினமாகும். இந்தியாவிற்கு வரும் இன்னொரு துணையினமான (*Hirundo rustica tytleri*) என்ற **டைட்லர் தகைவிலான்** வங்காளம், அசாம் ஆகிய இடங்களில் காணப்படும்.﻿  

தகைவிலானில் பொதுவாக ஆறு துணையினங்கள் அங்கீகரிக்கபட்டுள்ளன:  
- ரசுடிகா தகைவிலான் *H. r. rustica*, இந்த ஐரோப்பிப்பியத் துணையினமானது ஐரோப்பா மற்றும் ஆசியாவில், வடக்கே ஆர்க்டிக் வட்டம் வரை, தெற்கே வட ஆப்பிரிக்கா, மத்திய கிழக்கு மற்றும் சிக்கிம், மற்றும் கிழக்கே ஏநிசை நதி வரை இனப்பெருக்கம் செய்கின்றது. இது ஆப்பிரிக்கா, அறபுத் தீபகற்பம், இந்தியத் துணைக்கண்டம் ஆகிய பகுதிகளுக்கு குளிர்காலத்தில் வலசை போகிறது. இவற்றின் வருடாந்திர வலசையின்போது 11,660 கி.மீ. (7,250 மைல்) தொலைவு வரை பயணிப்பதாக பதிவு செய்யப்பட்டுள்ளது.
- *H. r. savignii*, இது எகிப்தில் வாழும் துணையினம் ஆகும். இது 1817 இல் ஜேம்ஸ் ஸ்டீபன்சால் விவரிக்கப்பட்டது. பிரெஞ்சு விலங்கியல் நிபுணர் மேரி ஜூல்ஸ் சீசர் சாவிக்னியின் நினைவாக பெயரிடப்பட்டது.
- கிழக்கத்திய தகைவிலான் *H. r. gutturalis* இந்தத் துணையினத்தை 1786 இல் ஜியோவானி அன்டோனியோ ஸ்கோபோலி விவரித்தார். நடு மற்றும் கிழக்கு இமயமலையில் இனப்பெருக்கம் செய்யும் தகைவிலான்கள் இந்த கிளையினத்தில் சேர்க்கப்பட்டுள்ளன. இருப்பினும் இந்த துணையினத்தின் முதன்மை இனப்பெருக்கமானது யப்பானிலும், கொரியாவிலும் நடக்கிறது. கிழக்காசியவில் இனப்பெருக்கம் ஆகும் பறவைகள் வெப்பமண்டல ஆசியா முழுவதும் குறிப்பாக இந்தியா மற்றும் இலங்கைக்கும், கிழக்கே இந்தோனேசியா மற்றும் நியூ கினி வரை குளிர்காலத்தில் வலசை போகின்றன.
- *H. r. tytleri* இது முதன்முதலில் 1783 இல் தாமஸ் சி. ஜெர்டனால் விவரிக்கபட்டது. இதற்கு பிரிட்த்தானிய படைவீரரும், இயற்கை ஆர்வலரும், ஒளிப்படக் கலைஞருமான ராபர்ட் கிறிஸ்டோபர் டைட்லரின் நினைவாக பெயரிடப்பட்டது.

## கள இயல்புகள்
ஆகஸ்ட் அல்லது செப்டம்பரில் வரத்தொடங்கும் தகைவிலான் ஏப்ரல் அல்லது மே மாதத்தில் தான் தம் இனப்பெருக்க உறைவிடங்களான இமயமலைத் தொடருக்கு வலசை போகும். மாலை வேளைகளில் பெருந்திரளாக இவற்றைக் காணலாம். நாணல் கதிர்கள் நிறைந்த ஏரிகள், வயல்கள் ஆகிய இடங்களில் அங்கும் இங்குமாக வேகமாகப் பறந்தபடியே பூச்சிகளைப் பிடித்து உண்ணும்.
# ஏரி மாவட்டம்


**ஏரி மாவட்டம்** (*Lake District* அல்லது *The Lakes* அல்லது *Lakeland*) வடகிழக்கு இங்கிலாந்தில் உள்ள ஓர் மலைப்பாங்கான மண்டலம். புகழ்பெற்ற சுற்றுலாத் தலமாக விளங்கும் இப்பகுதி இங்குள்ள ஏரிகள், காடுகள், மலைகள் (*ஃபெல்கள்*) ஆகியவற்றிற்கு மட்டுமல்லாது 19வது நூற்றாண்டின் துவக்க காலத்தில் இங்கு வாழ்ந்திருந்த *ஏரி கவிஞர்கள்* என அறியப்படும் வில்லியம் வேர்ட்ஸ்வொர்த் போன்றோரின் கவிதைகளுக்காகவும் எழுத்துக்களுக்காகவும் புகழ்பெற்றுள்ளது.  

இப்பகுதி தேசியப் பூங்காவாக மே 9, 1951இல் அறிவிக்கப்பட்டது. இங்கிலாந்தில் பீக் மாவட்டத்தை அடுத்து தேசியப் பூங்காவாக அறிவிக்கப்பட்டது இதுவே ஆகும். ஐக்கிய இராச்சியத்தில் மிகவும் கூடுதலான சுற்றுலாப் பயணிகள் வருகை தரும் தேசியப் பூங்காவாக இது உள்ளது.ஆண்டுக்கு 15.8 மில்லியன் வருகைகளும் ஆண்டுக்கு நாள் வருகையாளர்கள் 23 மில்லியனாகவும் உள்ளது.  

இங்கிலாந்திலேயே மிக உயர்ந்த சிகரமாகிய இசுகாஃபெல் பைக் இங்குதான் உள்ளது. இங்கிலாந்தின் மிக ஆழமான ஏரியான வெஸ்ட் வாட்டரும் மிக நீளமான ஏரியான வின்டர்மெரியும் இந்த தேசியப் பூங்காவில்தான் உள்ளது.  

## சான்றுகோள்கள்

## மேல் தகவல்களுக்கு
- Hollingsworth, S. 'The Geology of the Lake District: a review', *Proc. Geologists Assoc.*, 65 (Part 4) 1954
- Moseley, F. *Geology of the Lake District*, Yorkshire Geologic
# பெருங்கணினி


**பெருமுகக் கணிப்பொறி** அல்லது **பெருங்கணினி** (Mainframe computer) என்பது கணக்கெடுப்புகள், தொழில் மற்றும் நுகர்வோர் புள்ளி விபரங்கள்,நிறுவன வளம் திட்டமிடல், பரிவர்த்தனை செயல்பாடுகள் போன்ற பல அதிக அளவிலான தகவல்களை செயல்படுத்துவதற்கும், தொழில் நிறுவனங்கள் மற்றும் அரசு நிறுவனங்களில் அதி முக்கியமான மென் பயன்பாடுகளை செயல்படுத்துவதற்கு மற்றும் பராமரிப்பதற்கும் உதவும் பெரிய வகை கணினி ஆகும். முதலில் ஆதி கணினிகளின் மையச் செயற்பகுதி (central processing unit) மற்றும் நினைவகங்கள் வைக்கப்பட்டிருக்கும் பெரிய அறைகள் இப்பெயரால் அழைக்கப்பட்டன. பின்னர் இப்பெயர் உயர் தர வணிக இயந்திரங்களிலிருந்து சாதாரண ஆற்றல் குறைந்த இயந்திரங்களை வேறுபடுத்துவதற்கு பயன்படுத்தபட்டது.  
பெரிய அளவிலான கணினி கட்டமைப்புகள் 1960களில் நிறுவப்பட்டிருந்த போதிலும், அவை வளர்ந்து கொண்டேதான் இருக்கின்றன.  
## விரிவுரை
நவீன பெருங்கணினி வடிவமைப்பு பொதுவாக ஒரு பணி கணக்கீட்டு வேகத்தை (MIPS rate or FLOPS) விட பின்வரும் காரணிகளால் வரையறுக்கப்படுகிறது  
:* மிகுதியான உள்ளமைப்பு பொறியியல் மற்றும் அதனால் கிடைக்கும் அதி நம்பகத்தன்மை மற்றும் பாதுகாப்பு  
:* விரிவான உள்ளீடு-வெளியீடு வசதிகள்  
:* பழைய மென்பொருளுடன் மிகக்கச்சிதமான பின்னோக்கிய இணக்கம்  
:* மகத்தான செயலாக்கத்திற்கான உயர் வன்பொருள் மற்றும் கணணி பயன்பாட்டு (Computational Utilization) விகிதங்கள்  

இவற்றின் உயர் நிலைப்பு தன்மை மற்றும் நம்பகத்தன்மை, இந்த இயந்திரங்களை நெடு நேரம் தடையில்லாமல் இயங்குவதற்கு வழிவகை செய்துள்ளது  

மென்பொருள் மேம்பாடுகள் செய்வதற்கு வழக்கமாக இயக்குதளத்தையோ அல்லது அதன் பகுதிகளையோ நிர்மாணிக்க வேண்டி வரும். வேலைப்பளு பகிர்தலுக்கு துணை செய்யும் 'ஐபிஎம்'மின் Z/இத (Z/OS) மற்றும் இணை சிக்கலமைப்பு(Parallel Sysplex), அல்லது 'யுனிஸிஸ்'(Unisys)சின் எக்ஸ்பிசில் (XPCL) போன்ற மெய் நிகராக்கும் வசதிகள் மூலமாக மட்டுமே இச்செயலை சீர்குலைவில்லாமல் செய்ய இயலும். பெருங்கணினிகள் குறிப்பாக செயல்படா நேரம் விலையுயர்ந்ததாகவும் பேரழிவை விளைவிப்பதாகவும் உள்ள மென் பயன்பாடுகளில் பயன்படுத்தப்படுவதால் அதிக கிடைக்கும் தன்மையுடதாக (availability) இருக்கின்றன. அவற்றின் நெடுங்கால பயன்பாட்டிற்கு இது ஒரு முக்கிய காரணம் ஆகும். நம்பகத்தன்மை (Reliability),கிடைக்கும் தன்மை மற்றும் சரிபார்க்க இயலும் தன்மை (serviceability) (நகிச-RAS) ஆகியவை பெருங்கணினியை வரையருக்கும் பண்புகளாக உள்ளன.